Indice
- Tiziano Broggiato
- Antonella Bukovaz
- Luciano Cecchinel
- Giovanni Fierro
- Fabio Franzin
- Marina Giovannelli
- Luigi La Vecchia
- Marco Marangoni
- Giancarlo Morinelli
- Isabella Panfido
- Francesco Tomada
- Ida Vallerugo
- Gian Mario Villalta
- Giacomo Vit
- Pierluigi Cappello
- Mario Benedetti
- Marco Munaro
- Roberto Dedenaro
- Christian Sinicco
- Ivan Crico
- Pasquale Di Palmo
- Gabriella Musetti
- Pier Franco Uliana
- Tomaso Pieragnolo
- Roberta Dapunt
- Rita Gusso
- Giorgio Bolla
La lûs generâl
Tibet Maa, normalitât me âlta
crolâda a colp tal sum, straviâda gjà
in sumis grandious
gjà entrâda, dòcil rispîr, in chê scûra fadîa
che dut a puârta e a trasfôrma.
Ce tant dûre la muart?
No, la fin a è finîda.
A è finîda la fadîa
da rinâssi ogni dì in cualchi mout.
Il murî di ogni dì, Maa, a è la muart
e jo i na pos pì da murî, Mâri.
In te ogni rispîr, ogni fâ
cussì sfadiâs a erin compàgns e diferèns
come i deiç da la tô man
unmò tèpida fra li mê mans.
Una granda leadûra
a tegnêva vissìn ogni cjo fâ dentri
il cuièt massàcr dal cjo mont contadin
acetât come la ploia e il sec.
Dut a dovêva êssi fat. Dut al ’veva
tal sio êssi compagn e diferènt
la lûs da la necessitât
la lûs generâl da la tô vita.
A n’al è chest
un voltâssi indavour al cjo mont condanât
radic gno plen di ploia
ma il cjo mont
a na ti aveva unmò tolèt
la sigurecja da rivâ a sera
no sfigurâs.
In me ogni interés, ogni fâ
a son da massa timp come distacâs
ognun par cont siô
fueis di lens diferèns
c’a si distachin dal stès ramaç.
A si è sbassâda di tant, Mâri,
a si distûda!
la lûs generâl!
c’a luminêa a la stessa manêra
ogni louc di un louc.
Chê lûs c’al è dut ta la vita
e s’a n’al è chest
a n’al è pì nuia.
Jo i na soi pì jo, Mâri.
“Tâs, no stâ dâmi chêstu dolour”.
Se chêsta a è unmò lûs
e no invessi i vôi drogâs
di chêsta lungja not dal vincjacinc di mai
c’a sumiêa da vê vôi e a plouf
meil di cassia e luna sul cjo cjarnêli
c’a si splana, sui prâs, su li citâs
sui continèns a la deriva.
Ma vuârdimi, tu chi tu à
li rèdini dal timp in man.
Cui pì di me àe voia da vîvi?
Cui pì di me àe voia da durmî?
Parcè il gno timp
al è forèst ai siô fîs
caliga di sanc pesât
c’a svampa in scûr.
La sola sigurecja, nissuna sigurecja.
E tu, tu i tu so muârta.
da Maa Onda, presentazione di Andreina Nicoloso Ciceri, I quaderni del Menocchio, 2, Circolo Culturale Menocchio, Montereale Valcellina (PN), 1997, s.i.p.
ita_Latn vec_Latn srd_Latn lmo_Latn vec_Latn vec_Latn vec_Latn scn_Latn vec_Latn srd_Latn epo_Latn vec_Latn ban_Latn vec_Latn vec_Latn fur_Latn vec_Latn scn_Latn vec_Latn vec_Latn lij_Latn kea_Latn fao_Latn srd_Latn vec_Latn szl_Latn bug_Latn vec_Latn fur_Latn lmo_Latn fur_Latn pap_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn vec_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn sag_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn ita_Latn ita_Latn fur_Latn fur_Latn vec_Latn fur_Latn fur_Latn fur_Latn pap_Latn fur_Latn fur_Latn fur_Latn fur_Latn vec_Latn fur_Latn fur_Latn vec_Latn vec_Latn fur_Latn fur_Latn fur_Latn srd_Latn fur_Latn fij_Latn ita_Latn